CELEX: 62016TN0688
Language: lt
Date: 2016-09-28 00:00:00
Title: Byla T-688/16: 2016 m. rugsėjo 28 d. pareikštas ieškinys byloje Janssen-Cases/Komisija

7.11.2016   
            
            
               LT
            
            
               Europos Sąjungos oficialusis leidinys
            
            
               C 410/32
            
         2016 m. rugsėjo 28 d. pareikštas ieškinys byloje Janssen-Cases/Komisija
   
   (Byla T-688/16)
   (2016/C 410/45)
   Proceso kalba: prancūzų
   
      Šalys
   
   
      Ieškovė: Mercedes Janssen-Cases (Briuselis, Belgija), atstovaujama advokatų J.-N. Louis ir N. De Montigny
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti 2016 m. birželio 15 d. Komisijos sprendimus į Komisijos Tarpininko pareigas paskirti kitą kandidatą ir sprendimus atmesti ieškovės kandidatūrą į šias pareigas,
            
         
               —
            
            
               priteisti iš Komisijos šimtą tūkstančių eurų ieškovės patirtai turtinei ir neturtinei žalai atlyginti,
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas grindžiamas Komisijos sprendimo C(2002) 601 dėl sustiprintos tarpininkavimo tarnybos 6 straipsnio 3 dalies pažeidimu, nes ginčijamus sprendimus priėmė Komisija, nors juos priimti priklauso tik jos Pirmininko kompetencijai gavus Žmogiškųjų išteklių ir saugumo direktorato generalinio direktoriaus pasiūlymą, pateiktą gavus personalo komiteto nuomonę.
            
         
               2.
            
            
               Antrasis ieškinio pagrindas grindžiamas Pagrindinių teisių chartijos 27 straipsnio, kuriuo įtvirtinama darbuotojų teisė į informaciją ir konsultacijas, šiuo atvejų – teisė į veiksmingas konsultacijas su Komisijos personalo komitetu, pažeidimu.
            
         
               3.
            
            
               Trečiasis ieškinio pagrindas grindžiamas Komisijos piktnaudžiavimu įgaliojimais įgyvendinant procedūras siekiant paskirti Komisijos Tarpininką.
            
         
               4.
            
            
               Ketvirtasis ieškinio pagrindas grindžiamas pareigos motyvuoti pažeidimu, akivaizdžia vertinimo klaida, teisėtų lūkesčių, proporcingumo ir gero administravimo principų pažeidimu.